  Анжелика Тихонова корреспондент 2021-тӥ арын Удмуртиын федерал программа улсын тазалыкез утён удысысь первичной звеноез выльдонлы 1 миллион манетлэсь трос коньдон кутозы. Со сярысь элькун тӧролэн но кивалтэтлэн пресс-службазы ивортӥз. Со коньдонэн эмъяськонниос пуктозы яке выльдозы, рос-прос тупатъян ужъёс нуозы, выль ужан тӥрлык, транспорт басьтозы, ӧнерчиосты кыскозы. Туэ ӵектос улсын Воткаын поликлиника пуктыны кутским, Можгаын - нылпи поликлиника, али Ягул каргуртын амбулатория пуктыны проектно-сметной ужкагазъёс дасяло. Озьы ик Вотка ёросысь Пихтовка гуртын фельдшер-акушер пункт пуктӥське. Со сяна, эмъюртъёсмы 47 ужан тӥрлык басьтозы Александр Бречалов, Удмуртилэн тӧроезОзьы ик туэ программа улсын элькунысь эмъюртъёсы 123 санитар машинаос вуттыны чакламын. Со пӧлысь 111-зэ каръёсы но ёросъёсы келязы ини. Кылемзэ ар пумозь басьтозы. Пусъём, федерал программа гуртъёсын, каргуртъёсын но пичи каръёсын эмъюрттэт сётонэз умоятон понна пыӵатӥське. Тодэ вайытом, кылем арняе Удмуртие 44 санитар транспорт вуиз.  Тегъёс: Тазалык Ижкар Удмуртия коньдон эмъяськонниос  